આ બનાવની પ્રાપ્ત વિગતો અનુસાર ચોટીલા તાલુકાના મોટી મોલડી ગામે રહેતા ભુપતભાઈ ડાભીએ વાંકાનેર તાલુકા પોલીસ સ્ટેશન ખાતે ફરિયાદ નોંધાવેલ છે કે તેના પિતા સોડાભાઈ ગેલાભાઈ ડાભી (ઉં ૬૦) કે જેઓ પાંચાભાઇ વાલાભાઇ ડાભીના બાઇક નંબર જીજે ૧૩ એસ ૬૫૧૪માં પાછળ બેસીને જતાં હતાં ત્યારે વાંકાનેર બાઉન્ડ્રી પાસેથી પસાર થઈ રહ્યા હતા તે વખતે તેઓના બાઇકને ટ્રક ચાલકે અડફેટે લીધા હતાં જેથી બાઇકમાં પાછળ બેઠેલા ફરિયાદી ભુપતભાઈના પિતા સોડાભાઈ આ ટ્રકના પાછળના જોટામાં આવી જતાં તેનુ ઘટનાસ્થળે જ મૃત્યુ નીપજયું હતું અને પાંચાભાઇને ગંભીર ઇજા થતાં રાજકોટ હોસ્પિટલ ખાતે સારવારમાં ખસેડવામાં આવેલ વાંકાનેર તાલુકા પોલીસે ટ્રક નંબર આરજે ૮ જીબી ૭૩૫૨ના ચાલકની સામે ગુનો નોંધીને કાર્યવાહી હાથ ધરી છે.